
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3185 

27 Νοεμβρίου 2014 


ΑΠΟΦΑΣΕΙ Σ 

Αριθμ. Μ8414.2/16/2014 

Έγκριση Κανονισμού διεξαγωγής υπηρεσίας του 
Πλοηγικού Σταθμού Λαυρίου. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

I. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α' 43). 

2 Του από 28/1 -26/2/1958 Β.Δ/τος «Περί εκτελέσεως 
του Ν. 3142/1955» (Α' 44) όπως ισχύει. 

3. Του άρθρου 2 του Α.Ν.409/1968 «Περί τροποποιήσεως 
και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057 (ΦΕΚ 54 Α'/14-03-2012) «Πειθαρχικό Δί¬ 
καιο Δημοσίων Πολιτικών Διοικητικών Υπαλλήλων και 
Υπαλλήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών 
εργασιών» (Β' 336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (Α' 161). 

9. Του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α' 141), 
όπως ισχύει. 

10 Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

II. Την αριθ. πρωτ: Μ 8414.4/3/2014/02-07-2014 απόφα¬ 
ση ΥΝΑ/ΓΓΛΠΝΕ και ΝΕ/Π.Υ. Ιο «Συγκρότηση Συμβουλίου 
Πλοηγικής Υπηρεσίας (ΣΠΥ)». (τ. ΥΟΔΔ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Λαυρίου, όπως τροποποιήθηκε από 
την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Λαυρίου για την 
εύρυθμη λειτουργία του. 


14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουνε τον Κανονισμό διεξαγωγής υπηρεσίας του 
Πλοηγικού Σταθμού Λαυρίου. 

ΚΑΤΑΡΤΙΣΗ ΚΑΝΟΝΙΣΜΟΥ 
ΥΠΗΡΕΣΙΑΣ ΠΛΟΗΓΙΚΟΥ ΣΤΑΘΜΟΥ ΛΑΥΡΙΟΥ 
ΠΕΡΙΕΧΟΜΕΝΑ 

ΜΕΡΟΣ Α' ΓΕΝΙΚΕΣ ΔΙΑΤΑΞΕΙΣ 

Ορισμοί συντμήσεων 

Άρθρο 01. Σκοπός 

Άρθρο 02. Διοίκηση 

Άρθρο 03. Προσωπικό 

Άρθρο 04. Χωρική Αρμοδιότητα 

ΜΕΡΟΣ Β' ΔΙΕΞΑΓΩΓΗ ΥΠΗΡΕΣΙΑΣ Π.Σ.Λ. 

Άρθρο 05. Υπηρεσία Φυλακών 
Άρθρο 06. Πρόσληψη - Χρησιμοποίηση Ρυμουλκών 
κατά τις Πλοηγήσεις 
Άρθρο 07. Πλωτά μέσα 
Άρθρο 08. Προμήθειες και ανάθεση εργασιών 
Άρθρο 09. Τήρηση βιβλίων 

ΜΕΡΟΣ Γ' ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙ¬ 
ΚΟΥ Π.Σ.Λ. 

Άρθρο 10. Γενικές Υποχρεώσεις Προσωπικού Π.Σ.Λ. 
Άρθρο 11. Προϊστάμενος Π.Σ.Λ. 

Αρθρο 12. Πλοηγός Φυλακής 

Άρθρο 13. Συμμόρφωση προς Κανονισμούς Λιμενικών 
Αρχών 

Άρθρο 14. Κυβερνήτες Πλοηγίδων 
Άρθρο 15. Μηχανοδηγοί Πλοηγίδων 
Άρθρο 16. Ναύτες Πλοηγίδων (Λεμβούχοι - Πρυμνοδέτες) 
ΜΕΡΟΣ Δ' ΓΕΝΙΚΕΣ ΔΙΑΤΑΞΕΙΣ 
Άρθρο 17. Συμμόρφωση προς τις γενικές διατάξεις 
της ΝΔΑ 

ΜΕΡΟΣ Ε' ΤΕΛΙΚΕΣ ΔΙΑΤΑΞΕΙΣ 
Άρθρο 18. Ποινικό και Πειθαρχικό Δίκαιο 
Άρθρο 19. Συμπληρωματικές ρυθμίσεις 
Ορισμοί Συντμήσεων 

Για την εφαρμογή του παρόντος Κανονισμού οι κατω¬ 
τέρω συντμήσεις έχουν την αντιστοίχως καθοριζόμενη 
έννοια: 

α) Υ.Ν.Α.: Υπουργείο Ναυτιλίας και Αιγαίου, 
β) Γ.Γ.Λ.Λ.Π. και Ν.Ε.: Γ ενική Γ ραμματεία Λιμένων, Λιμε¬ 
νικής Πολιτικής και Ναυτιλιακών Επενδύσεων. 

γ) Α.Τ.Π.Υ.: Αυτοτελές Τμήμα Πλοηγικής Υπηρεσίας, 
δ) Κ.Λ.Λ.: Κεντρικό Λιμεναρχείο Λαυρίου 
ε) Π.Σ.Λ.: Πλοηγικός Σταθμός Λαυρίου 
στ) Ν.Δ.Α.: Ναυτική Διοίκηση Αιγαίου 

Αρθρο 1 

Σκοπός 

Ο παρών Κανονισμός καθορίζει την Ιεραρχία, τα καθή¬ 
κοντα του προσωπικού του Πλοηγικού Σταθμού Λαυρίου 
(Π.Σ.Λ.) και τον τρόπο διεξαγωγής της εν γένει υπηρε¬ 
σίας αυτού καθώς και τις προβλεπόμενες πειθαρχικές 
κυρώσεις. 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 2 

Διεύθυνση Πλοηγικού Σταθμού 

1. Ο Πλοηγικός Σταθμός (Π.Σ.) υπάγεται διοικητικά υπό 
τις άμεσες διαταγές του Κεντρικού Λιμενάρχη Λαυρίου. 

2. Προϊστάμενος του Π.Σ.Λ. είναι ο ορισμένος ως Αρχι- 
πλοηγός ή ο αρχαιότερος Πλοηγός που υπηρετεί στον 
Π.Σ.Λ. 

3. Με διαταγές του Κεντρικού Λιμενάρχη Λαυρίου 
μπορούν να ρυθμίζονται συμπληρωματικά και μέσα 
στα αναγραφόμενα από τον παρόντα Κανονισμό γε¬ 
νικά πλαίσια, ειδικότερα καθήκοντα του προσωπικού 
και λοιπές λεπτομέρειες που αφορούν τη διεξαγωγή 
της Υπηρεσίας του Π.Σ. Λαυρίου περί των οποίων δεν 
προβλέπει ρητά ο παρών Κανονισμός. 

Άρθρο 3 
Προσωπικό Π.Σ. 

1. Το προσωπικό του Π.Σ. αποτελείται από τους: 
α) Προϊστάμενο Π.Σ.Λ. 

β) Κυβερνήτες Πλοηγίδων 

γ) Μηχανοδηγούς Πλοηγίδων 

δ) Ναύτες Πλοηγίδων (Λεμβούχοι-Πρυμνοδέτες) 

2. Η παραπάνω σειρά προσδιορίζει και την κατάταξη 
του προσωπικού του Π.Σ.Λ. κατά ιεραρχική τάξη. 

3. Οι Αρχιπλοηγοί - Πλοηγοί αποτελούν το ανώτερο 
προσωπικό του Π.Σ.Λ., όλοι οι δε λοιποί αποτελούν το 
κατώτερο προσωπικό αυτού. 

Αρθρο 4 

Χωρική αρμοδιότητα 

Τα όρια χωρικής αρμοδιότητας του Πλοηγικού Σταθ¬ 
μού Λαυρίου καθορίζονται με Προεδρικά Διατάγματα 
όπως ισχύουν κάθε φορά. 

ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ Π.Υ. 

Αρθρο 5 

Υπηρεσία Φυλακών 

1.- Η Υπηρεσία του Πλοηγικού Σταθμού Λαυρίου δι¬ 
εξάγεται κατά τέτοιο τρόπο ώστε να είναι δυνατή η 
απρόσκοπτη και ομαλή εκτέλεση των πλοηγήσεων όλες 
τις ημέρες του έτους συμπεριλαμβανομένων Σαββάτων, 
Κυριακών και εορτών-αργιών. Κατά τις νυχτερινές ώρες 
η υποχρέωση παραμονής του προσωπικού στο λιμάνι 
τελειώνει μετά τον κατάπλου ή απόπλου του τελευταίου 
υπόχρεου σε πλοήγηση πλοίου. 

2- Οι πίνακες της υπηρεσίας καταρτίζονται από 
τον Προϊστάμενο και εγκρίνονται από το Κεντρικό 


Λιμενάρχη Λαυρίου, ο οποίος δύναται να τροποποιήσει 
αυτές ελεύθερα, κατά την κρίση του, ανάλογα με του 
ανάγκες του λιμένα Λαυρίου. 

Το ωράριο εργασίας του προσωπικού μπορεί να είναι 
και διακεκομμένο εφόσον το επιβάλλουν οι συνθήκες 
λειτουργίας του Σταθμού κατά την κρίση του Προϊστά¬ 
μενου του Σταθμού. 

Το κατώτερο πλήρωμα του Π.Σ. εκπαιδεύεται κατάλλη¬ 
λα με φροντίδα του Αρχιπλοηγού-Πλοηγού ανεξάρτητα 
από ειδικότητα, σε θέματα διακυβέρνησης των πλωτών 
μέσων καθώς και στον έλεγχο καλής λειτουργίας και 
συνήθους συντήρησης των μηχανών σύμφωνα με τις 
σχετικές οδηγίες που περιλαμβάνονται στα σχετικά 
εγχειρίδια κατασκευαστών, ώστε σε περίπτωση έκτα¬ 
κτης ανάγκης να μπορούν να τους ανατίθενται και κα¬ 
θήκοντα οποιοσδήποτε άλλης ειδικότητας. 

Ο Μηχανοδηγός Πλοηγίδας ασχολείται με τον έλεγχο 
και την καλή λειτουργία και συντήρηση των μηχανών 
των Πλοηγίδων. 

Αρθρο 6 

Πρόσληψη - χρησιμοποίηση ρυμουλκού 
κατά τις πλοηγήσεις: 

1. - Η χρησιμοποίηση ρυμουλκού είναι υποχρεωτική 
για τα πλοία σύμφωνα με τις εκάστοτε διατάξεις περί 
ρυμουλκήσεων και τους Ειδικούς Κανονισμούς λιμένα. 

2. - Η πρόσληψη ρυμουλκών κατά τις ισχύουσες δι¬ 
ατάξεις είναι υποχρεωτική για πλοία άνω των 1.000 
ΚΟΧ. (2.500 οχ). 

3. - Επιτρέπεται η χρησιμοποίηση ρυμουλκών και στα 
μη υπόχρεα προς πλοήγηση πλοία εφόσον ζητηθεί 
από τον Πλοίαρχο ή τον πράκτορα του πλοίου. Επίσης 
επιτρέπεται η πρόσληψη ρυμουλκού από τον Πλοηγό 
μετά προηγούμενης έγκρισης του Κ.Λ. Λαυρίου όταν 
είναι αναγκαία η χρησιμοποίησή του εξαιτίας δυσμενών 
καιρικών συνθηκών ή άλλων αιτιών που έχουν σχέση 
με την κατάσταση του πλοίου (ελλικτικές ικανότητες, 
μηχανή, πηδάλιο κ.λπ.). 

4. - Όταν για την ασφαλή πλοήγηση πλοίων για τα 
οποία λόγω του μεγέθους ή του τύπου ή του φορτίου 
ή γενικά της κατάστασης αυτών, είτε λόγω δυσμενών 
καιρικών συνθηκών ή συνθηκών της περιοχής που θα 
πλοηγηθούν είναι αναγκαία η χρησιμοποίηση περισσο¬ 
τέρων από ένα (01) ρυμουλκών, επιτρέπεται η πρόσληψη 
του από τον Πλοηγό μετά από σύμφωνη γνώμη του 
Πλοιάρχου ή του πράκτορα του προηγούμενου πλοί¬ 
ου. Προς τούτο ο Πλοίαρχος συμπληρώνει ιδιοχείρως 
και υπογράφει στις δηλώσεις Πλοιάρχου κατάπλου και 
απόπλου, υφιστάμενη ένδειξη περί του αριθμού των 
ρυμουλκών, η οποία και επιβεβαιώνει το αίτημά του. Η 
δήλωση αυτή παραδίδεται από τον Πλοηγό στην υπη¬ 
ρεσία του Π.Σ.Λ. και τον απαλάσσει της ευθύνης. 

5. - Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του Πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλιγκτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. - Εφόσον ο Πλοίαρχος του υπό πλοήγηση πλοίου 
αρνηθεί την χρησιμοποίηση περισσοτέρων από ένα ρυ¬ 
μουλκών παρά την προς τούτο δικαιολογημένη ανάγκη 

και από την άρνηση αυτή ανακύπτει κίνδυνος πρόκλη¬ 
σης ζημιών στο υπό πλοήγηση πλοίο ή σε άλλα πλοία 
ή στις λιμενικές εγκαταστάσεις, ο Πλοηγός πριν την 
πλοήγηση οφείλει να αναφέρεται στον Κεντρικό Λιμε¬ 
νάρχη Λαυρίου για παραπέρα οδηγίες η απόφαση του 
οποίου είναι και δεσμευτική. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 7 
Πλωτά μέσα 

1. - Οι πλοηγίδες και γενικά τα βοηθητικά σκάφη του 
Π.Σ. πρέπει να είναι εξωτερικά χρωματισμένα με χρώμα 
μαύρο με λευκή ζώνη πλάτους 10 εκατ. του μέτρου, το 
άνω όριο της οποίας είναι δέκα πέντε (15) εκατοστά 
του μέτρου κάτω από το άνω χείλος του περιτόναιου. 

Οι υπερκατασκευές πρέπει να είναι χρωματισμένες 
με χρώμα λευκό και στις πλευρές να αναγράφεται με 
λευκό χρώμα η λέξη «ΡΙΙΟΤ». 

2. - Η πλοηγίδα όταν κινείται πρέπει να φέρει στην πρύ¬ 
μνη την Εθνική Σημαία και επί του ιστού ή του επιστη- 
λιδίου στην πλώρη το σήμα της Πλοηγικής Υπηρεσίας. 

3. - Κατά τη διάρκεια της νύχτας η πλοηγίδα φέρει τα 
από τον Διεθνή Κανονισμό προς αποφυγή συγκρούσεως 
πλοίων, κανονισμένα φώτα. 

4. - Όλα τα πλωτά του Π.Σ. πρέπει να είναι κατάλλη¬ 
λα εφοδιασμένα με τα απαραίτητα σωστικά και πυρο¬ 
σβεστικά μέσα σύμφωνα με τις ισχύουσες κάθε φορά 
διατάξεις. 

5. - Η κίνηση των πλωτών μέσων εκτελείται σύμφωνα 
με τις εκάστοτε οδηγίες του Προϊσταμένου του Π.Σ.Λ. 

6. Τα πλωτά μέσα ασφαλίζονται στον πλέον ασφα¬ 
λές και πρόσφορο σημείο του λιμανιού με ευθύνη του 
Κυβερνήτη. 

7. - Για την καλή συντήρηση, καθαριότητα και ετοιμότη¬ 
τα των πλωτών μέσων του Π.Σ. ευθύνεται το εκάστοτε 
κατώτερο προσωπικό του Π.Σ. 

8. - Τα πλωτά μέσα του Σταθμού επιθεωρούνται τουλά¬ 
χιστον μια φορά κάθε ημερολογιακό έτος από επιτροπή 
η οποία συγκροτείται με απόφαση του Κεντρικού Λιμε¬ 
νάρχη και στην οποία μετέχει ο αρχαιότερος πλοηγός 
του Σταθμού, ένας Αξιωματικός Λ.Σ. και ένας Μηχανικός 
Ε.Ν. ή Μηχανολόγος-Μηχανικός και συντάσσεται σχετικό 
πρακτικό, αντίγραφο του οποίου υποβάλλεται στο ΥΝΑ/ 
ΓΓΛΛΠ και ΝΕ/Π.Υ. 

9- Η ελάχιστη σύνθεση πληρώματος για ασφαλή 
κίνηση των πλωτών μέσων του Σταθμού καθορίζεται 
από τον Προϊστάμενο, ανάλογα με τις ανάγκες του 
Σταθμού σε συνδυασμό με τη δύναμη του προσωπικού, 
επιτρεπομένης της κίνησης σε περίπτωση ανάγκης, κατ’ 
εξαίρεσης, δύναται να εκτελεί πλόες μόνο με τον κυ¬ 
βερνήτη και το μηχανοδηγό ως πλήρωμα ή άλλως έναν 
(01) ναύτη (λεμβούχο πρυμνοδέτη), οι οποίοι επιτηρούν 
την ασφαλή από-επιβίβαση του Πλοηγού επί του πλοη- 
γούμενου πλοίου. 

Αρθρο 8 

Προμήθειες και ανάθεση εργασιών 

1. Οι απαραίτητες για τον εφοδιασμό του Π.Σ. προ¬ 
μήθειες υλικών, σκευών κλπ. ή η ανάθεση κάθε φύσης 
εργασιών για τις ανάγκες αυτού διενεργούνται σύμφωνα 


με τις ισχύουσες σχετικές διατάξεις από τον Προϊστά¬ 
μενο ή τον αντικαταστάτη του. 

2. Η αίτηση για ενέργεια προμήθειας ή για ανάθεση 
εκτέλεσης εργασίας συντάσσεται εγκαίρως από τον 
Προϊστάμενο του Π.Σ.Λ., είναι αιτιολογημένη και συνο¬ 
δεύεται από αναλυτικό προϋπολογισμό της δαπάνης και 
λοιπά δικαιολογητικά όπως ορίζονται από τις ισχύουσες 
διατάξεις. Εφόσον εγκριθεί από τον Διαχειριστή της 
Παγίας Προκαταβολής του Π.Σ.Λ. και τον Κεντρικό Λιμε¬ 
νάρχη Λαυρίου υποβάλλεται μέσω του Κ.Λ. στο ΥΝΑ/ 
ΓΓΛΛΠΝΕ/ΠΥ για έγκριση. 

3. Η παραλαβή προμηθειών ή η βεβαίωση εκτέλεσης 
εργασιών γίνεται από Επιτροπή που συγκροτεί ο Κε¬ 
ντρικός Λιμενάρχης Λαυρίου. 

4. Η διαδικασία εκκαθάρισης διενεργείται αντίστοιχα, 
σύμφωνα με τις ισχύουσες σχετικές διατάξεις από τον 
Προϊστάμενο, ο οποίος υποβάλλει πλήρη δικαιολογητικά 
στον Διαχειριστή της Παγίας Προκαταβολής του Κ.Λ. 
Λαυρίου προς αποστολή αυτών για αποκατάσταση της 
Παγίας Προκαταβολής του Π.Σ.Λ. 

5. Σε όλες τις περιπτώσεις προμηθειών ή αναθέσεως 
πάσης φύσεως εργασιών θα εφαρμόζονται οι κείμενες 
διατάξεις της περί Πλοηγικής Υπηρεσίας νομοθεσίας, 
του Κώδικα Δημοσίου Λογιστικού καθώς και οι εκάστοτε 
διαταγές και οδηγίες του ΥΝΑ και του αρμοδίου Τμή¬ 
ματος Πλοηγικής Υπηρεσίας. 

Αρθρο 9 

Τήρηση βιβλίων-υπηρεσιακή αλληλογραφία 

1. Στον Π.Σ.Λ. τηρούνται τα παρακάτω βιβλία: 

α) Ημερολόγια κατάπλου και απόπλου πλοίων στα 
οποία καταχωρούνται τα κατά τη διάρκεια πλοηγήσεων 
συμβάντα, διάφορα στοιχεία σχετικά με τις πλοηγήσεις 
απαραίτητα στην Υπηρεσία του Π.Σ. καθώς και οι προ- 
βλεπόμενες από τις διατάξεις του Κανονισμού αυτού 
εγγραφές. 

β) Βιβλίο κίνησης πλοηγίδων στο οποίο καταχωρού- 
νται διάφορα στοιχεία σχετικά με τις κινήσεις των 
Πλοηγίδων καθώς και μνεία για κάθε αλλαγή φυλακής, 
αναφερομένου στην περίπτωση αυτή αν η Πλοηγίδα 
παραδίδεται σε καλή κατάσταση ή υπάρχουν ζημιές που 
προκλήθηκαν κατά τη διάρκεια της φυλακής που έληξε. 

γ) Βιβλίο παρουσίας προσωπικού στο οποίο ανα- 
φέρονται οι ώρες προσέλευσης και αποχώρησης του 
προσωπικού του Π.Σ.Λ., χωριστά για το ανώτερο και το 
κατώτερο προσωπικό. 

δ) Βιβλίο απογραφής στο οποίο καταχωρούνται κατά 
τις εκάστοτε διαταγές του ΥΝΑ τα πάσης φύσης απο- 
γραφόμενα είδη του Π. Σταθμού. 

ε) Βιβλίο υλικών αποθήκης στο οποίο αναφέρεται η 
κίνηση των αναλώσιμων υλικών που βρίσκονται στην 
αποθήκη του Π.Σ. 

στ) Δελτία απογραφής και επισκευών Πλοηγίδας. 

ζ) Βιβλίο Ταμείου Πλοηγικών Δικαιωμάτων που απει¬ 
κονίζει τις μηνιαίες εισπράξεις από το αρμόδιο γραφείο 
βεβαίωσης Είσπραξης Πλοηγικών Δικαιωμάτων. 

η) Μπλοκ τιμολογίων παροχής υπηρεσιών για την βε- 
βαίωση-εξόφληση πλοηγικών δικαιωμάτων. 

Εκ των παραπάνω βιβλίων τα με στοιχεία (α) και (β) 
προσκομίζονται κάθε Παρασκευή, το (γ) καθημερινά και 
τα λοιπά μία φορά τον μήνα, μετά τον έλεγχο του Προϊ¬ 
σταμένου του Π.Σ.Λ., στον Κεντρικό Λιμενάρχη Λαυρίου 
για θεώρηση. Την ευθύνη για την τήρηση των βιβλίων 

έχουν οι οριζόμενοι από το προσωπικό του Π.Σ.Λ. κατά 
τις ειδικότερες διατάξεις του παρόντος Κανονισμού με 
δ/γή του Κεντρικού Λιμενάρχη. 

2. - Δεν αποκλείεται η τήρηση και άλλων εκτός των 
αναφερομένων στην προηγούμενη παράγραφο βιβλίων, 
τα οποία ήθελαν κριθεί αναγκαία για την καλύτερη πα¬ 
ρακολούθηση της διεξαγωγής της υπηρεσίας του Π.Σ.Λ. 
Τα βιβλία αυτά θα προκαθορίζονται από τον Προϊστά¬ 
μενο μετά από έγκριση του Κ.Λ. Λαυρίου. 

3. - Η υπηρεσιακή αλληλογραφία του Π. Σταθμού διε¬ 
ξάγεται δια του Κεντρικού Λιμεναρχείου Λαυρίου. 

ΜΕΡΟΣ Γ 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΚΑΙ ΠΡΟΣΩΠΙΚΟΥ Π.Σ.Λ. 

Άρθρο 10 

Γενικές υποχρεώσεις Προσωπικού Π.Σ. 

1. Κάθε ένας από το προσωπικό του Π.Σ.Λ. οφείλει να 
εκτελεί με επιμέλεια τα από τον παρόντα κανονισμό 
οριζόμενα καθήκοντά του καθώς επίσης να υπακούει 
και εκτελεί με προθυμία και επακριβώς τις διαταγές και 
οδηγίες που δίνονται αρμοδίως και νομίμως σ’ αυτόν, 
από τους Ιεραρχικά Προϊσταμένους του. 

2. Τα καθήκοντα του προσωπικού του Π. Σταθμού 
καθορίζονται ενδεικτικά από τον παρόντα κανονισμό, 
μπορεί δε ο Προϊστάμενος να αναθέτει στον κάθε 
ένα από το προσωπικό την εκτέλεση άλλων συναφών 
προς την ειδικότητά του καθηκόντων, τα οποία κρίνο- 
νται ως απαραίτητα για την καλύτερη διεξαγωγή της 
υπηρεσίας. 

3. Το προσωπικό του Π.Σ.Λ. πρέπει να προσέρχεται 
κανονικά κατά τις εκάστοτε καθορισμένες ημέρες ώρες 
έναρξης εργασίας ή φυλακής, αναχωρεί δε μετά το 
πέρας της εργασίας ή της φυλακής. 

Η ώρα προσέλευσης και αναχώρησης θα βεβαιώνε¬ 
ται με την υπογραφή έκαστου από το προσωπικό στο 
βιβλίο παρουσίας που προβλέπεται στο άρθρο 9 του 
κανονισμού αυτού. 

4. Απαγορεύεται η χωρίς άδεια του Προϊστάμενου 
απουσία από την Υπηρεσία του προσωπικού Π.Σ. χωρίς 
δικαιολογημένη αιτία. 

Επίσης απαγορεύεται η κατά τη διάρκεια των ωρών 
εργασίας ή φυλακής αποχώρηση, για αιτία άλλη πλην 
της εκτέλεσης υπηρεσίας, χωρίς την έγκριση του πλοη¬ 
γού φυλακής. 

5. Όλο το απασχολούμενο στην περιοχή του λιμένος 
προσωπικό του Π.Σ. οφείλει να συμμορφώνεται προς 
τις διατάξεις του Κανονισμού Λιμένος Λαυρίου, των πα¬ 
ραρτημάτων αυτού, των Ειδικών Κανονισμών Λιμένων 
Λαυρίου και των διαταγών της Λιμενικής Αρχής και να 
ακολουθεί τις συναφείς προς την εκτέλεση των διατα¬ 
γών αυτών υποδείξεις των Λιμενικών Οργάνων. 

6. Καθένας από το προσωπικό του Π.Σ. οφείλει να 
συμπεριφέρεται με ευγένεια προς κάθε άμεσα ή έμμεσα 
σχετιζόμενο με την πλοήγηση πλοίων ή με οποιονδή- 
ποτε συναλλασσόμενο με την υπηρεσία. 

Αιτήματα ιδιωτών μη συμβιβαζόμενα προς τις υφιστά¬ 
μενες διατάξεις και κανονισμούς ή απρεπής συμπεριφο¬ 
ρά αυτών σε οποιοδήποτε από το προσωπικό του Π.Σ. 
πρέπει να αναφέρονται το ταχύτερο, ιεραρχικά στον 
Προϊστάμενο για την από αυτόν λήψη των προσηκόντων 
μέτρων. 

7. Απαγορεύεται η προσέλευση για ανάληψη υπηρε¬ 
σίας σε κατάσταση μέθης , η χρήση οινοπνευματωδών 


ποτών κατά τη διάρκεια της φυλακής και η χαρτοπαιξία 
ή άλλα τυχερά παίγνια. Υπεύθυνος είναι ο Πλοηγός 
φυλακής που υποχρεούται να θέσει εκτός υπηρεσίας 
τον παραβάτη και να τον αναφέρει στον Προϊστάμενο 
και τον Κ.Λ. Λαυρίου. 

8. Απαγορεύεται η αποδοχή ή απαίτηση δώρου ή 
αμοιβής για προσφερθείσες ή μελλοντικές υπηρεσίες. 

9. Το προσωπικό του Π.Σ. κατά τις ώρες της υπηρεσίας 
του υποχρεούται να φέρει ευπρεπώς την κανονισμένη 
γί αυτό στολή. 

10. Κάθε ένας από το προσωπικό του Π.Σ. υποχρεούται 
να αναφέρεται ιεραρχικά προς τον Προϊστάμενο του 
Σταθμού για την ικανοποίηση των αιτημάτων του ή 
υποβολή παραπόνων. 

11. Εκτός από τις πιο πάνω απαγορεύσεις και υπο¬ 
χρεώσεις κάθε ένας από το προσωπικό του Π.Σ. Λαυ¬ 
ρίου πρέπει να τηρεί με ακρίβεια τις διατάξεις περί 
πλοηγικής υπηρεσίας και τις σχετικές διατάξεις του 
δημοσιοϋπαλληλικού κώδικα. 

Αρθρο 11 

Προϊστάμενος Π.Σ.Λ. 

1. - Ο Προϊστάμενος προΐσταται του προσωπικού του 
Π.Σ.Λ. Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 
τη λειτουργία του Π.Σ., των διατάξεων του Κανονισμού 
λιμένα Λαυρίου και των παραρτημάτων αυτού σε σχέση 
προς τη διεξαγωγή των πλοηγήσεων και όλων γενικά 
των συναφών διαταγών ή οδηγιών των προϊσταμένων 
του Π.Σ. υπηρεσιών. 

γ) Παρέχει τις δέουσες οδηγίες και κατευθύνσεις για 
την εύρυθμη διεξαγωγή της υπηρεσίας του Π.Σ., ενη¬ 
μερώνεται δε συνεχώς από τον πλοηγό υπηρεσίας για 
τα πάσης φύσεως θέματα ή συμβάντα σχετικά προς τις 
πλοηγήσεις, τη διοίκηση και συμπεριφορά του προσω¬ 
πικού και γενικά για τη λειτουργία του Π.Σ. 

δ) Ενημερώνεται για την εισερχόμενη στον Π.Σ. αλλη¬ 
λογραφία παρέχει οδηγίες για την εκτέλεση των από 
αυτή απορρεουσών ενεργειών και υπογράφει τα σχετικά 
με τον Π.Σ. εξερχόμενα έγγραφα. 

ε) Θεωρεί κατά τα χρονικά διαστήματα, που έχουν 
ορισθεί απ’ αυτόν, όλα τα βιβλία που αναφέρονται στο 
άρθρο 9 του Κανονισμού αυτού, ώστε να ενημερώνεται 
τακτικά για το περιεχόμενό τους. 

στ) Επιλαμβάνεται προσωπικά για κάθε παράπονο 
στρεφόμενο κατά του Π.Σ. ή του προσωπικού αυτού 
καθώς και για κάθε παράβαση του προσωπικού. 

ζ) Παρακολουθεί την καλή εφαρμογή της διαδικασίας 
που καθορίζεται με το άρθρο 8 του παρόντα Κανονι¬ 
σμού για τη διενέργεια προμηθειών ή ανάθεση εργασιών 
του Π.Σ. 

η) Εγκρίνει τις αιτήσεις του Π.Σ. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού Π.Σ. (κανονικές, 
προφορικές) σύμφωνα με τις ανάγκες της Υπηρεσίας. 

2. - Ο Κεντρικός Λιμενάρχης μπορεί να ορίζει Αξιωμα¬ 
τικό από τους υπηρετούντες υπό τις διαταγές του, ο 
οποίος θα βοηθά αυτόν στην εκτέλεση των καθηκόντων 
του, ως διοικητή του Σταθμού. 

Ο Προϊστάμενος είναι υπεύθυνος για την εύρυθμη 
λειτουργία και καλή διεξαγωγή της υπηρεσίας του Π.Σ.Λ. 

Ειδικότερα: 

α) Εκτελεί ταχέως και με επιμέλεια τις διαταγές του 
Κεντρικού Λιμενάρχη για κάθε θέμα που σχετίζεται με 
τα καθήκοντα που του έχουν ανατεθεί με τον παρόντα 
κανονισμό. 

β) Εποπτεύει την καλή εκτέλεση των καθηκόντων του 
προσωπικού του Π.Σ. που καθορίζονται με τον παρόντα 
Κανονισμό και ελέγχει αν αυτά εκτελούνται με ακρίβεια 
και ευπρέπεια. 

γ) Ορίζει τις φυλακές και τις ώρες εργασίας του προ¬ 
σωπικού του Π.Σ και ρυθμίζει τον τρόπο διεξαγωγής 
της υπηρεσίας φυλακών και της ημερήσιας εργασίας. 

δ) Ελέγχει την κανονική προσέλευση και αναχώρηση 
του προσωπικού και είναι υπεύθυνος για την καλή τή¬ 
ρηση του βιβλίου παρουσίας, το οποίο και υπογράφει 
καθημερινά. 

ε) Είναι υπεύθυνος για την τήρηση του βιβλίου απο- 
γραφής και την καταγραφή σ’ αυτό των επίπλων, σκευ¬ 
ών, μονίμων και φορητών συσκευών επικοινωνίας, (νΗΡ), 
λοιπών οργάνων και γενικά όλων των απογραφομένων 
ειδών του Π.Σ. Επίσης μεριμνά για τη διαφύλαξη σε καλή 
κατάσταση όλων των εν λόγω ειδών. 

στ) Παρακολουθεί την καλή τήρηση του βιβλίου υλι¬ 
κών αποθήκης και την κατανάλωση των αναλωσίμων 
υλικών και παρέχει οδηγίες για την κατάλληλη και μετά 
φειδούς χρησιμοποίηση αυτών. 

ζ) Μερινά για την έγκαιρη αίτηση έγκρισης προμήθειας 
υλικών προς ανανέωση της αποθήκης του Π.Σ. ώστε 
ουδεμία ανωμαλία να παρουσιάζεται στην καλή συντή¬ 
ρηση του Γ ραφείου Π.Σ. και των πλωτών μέσων αυτού. 

η) Εποπτεύει για την καθαριότητα και συντήρηση τόσο 
του Γ ραφείου του Π.Σ. όσο και των πλωτών μέσων αυτού 
και λαμβάνει τα προς τούτο επιβαλλόμενα μέτρα. 

θ) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ., εργασίας προσωπικού 
καθώς και της συντήρησης και φύλαξης των πλωτών 
μέσων και του λοιπού υλικού γενικά, εισηγούμενος αυτά 
αρμοδίως. 

2- Μεριμνά για την κατάλληλη εκπαίδευση όλου του 
κατώτερου προσωπικού του Πλοηγικού Σταθμού ανε¬ 
ξαρτήτως ειδικότητας στη διακυβέρνηση των πλωτών 
μέσων του Σταθμού, στον έλεγχο καλής λειτουργίας 
των μηχανών του και τη συνήθη συντήρησή τους σύμ¬ 
φωνα με τις οδηγίες των κατασκευαστών, ώστε σε περί¬ 
πτωση έκτακτης ανάγκης καθένας να μπορεί να εκτελεί 
και καθήκοντα οποιοσδήποτε άλλης ειδικότητας. 

Άρθρο 12 

Πλοηγός Υπηρεσίας 

1- Για την εφαρμογή των διατάξεων του παρόντος 
άρθρου ως πλοηγός νοείται και τυχόν Αρχιπλοηγός που 
υπηρετεί στον Π.Σ. και μετέχει στις φυλακές. 

2.- Ο πλοηγός υπηρεσίας: 

α) Εκτελεί υπηρεσία στον Π.Σ. κατά τη διάρκεια της 
οποίας πρέπει να είναι κάθε στιγμή έτοιμος να προσφέ¬ 
ρει τις υπηρεσίες του στα υπό πλοήγηση πλοία. Προς 
τούτο οφείλει να συμμορφώνεται πλήρως με τις διατα¬ 
γές και οδηγίες που δίδονται σ" αυτόν από τον Διοικητή, 
ευθύνεται δε για κάθε από υπαιτιότητά του απώλεια 
πλοηγικών δικαιωμάτων συνεπεία μη έγκαιρης παροχής 
απ’ αυτόν των πλοηγικών υπηρεσιών που του ζητήθηκαν. 


β) Προ'ΐσταται της φυλακής και ευθύνεται για την 
ομαλή διεξαγωγή αυτής και των εκτελουμένων κατά 
τη διάρκεια των πλοηγήσεων συμμορφούμενος με τις 
διατάξεις του Κανονισμού αυτού και τις διαταγές και 
οδηγίες του Διοικητή. 

γ) Ελέγχει την κανονική προσέλευση, παραμονή και 
αναχώρηση του προσωπικού που ανήκει στην φυλακή 
του και αναγράφει τις τυχόν παρατηρήσεις του στο 
βιβλίο παρουσίας προσωπικού. 

δ) Ρυθμίζει την κίνηση των προς πλοήγηση πλοίων 
κατά τη διάρκεια της φυλακής του, έχοντας πάντοτε υπ’ 
όψη του ότι απαγορεύεται η καθυστέρηση πλοήγησης 
πλοίων και κυρίως κρουαζιερόπλοιων, Επιβατηγών Του¬ 
ριστικών, Πολεμικών του Π.Ν. ως και ξένων Κρατών και 
άλλων ιδιαζούσης σημασίας πλοίων, δίνοντας πάντοτε 
σ’ αυτά προτεραιότητα πλοήγησης. 

ε) Είναι υπεύθυνος, κατά τη διάρκεια της φυλακής 
του, για την καλή λειτουργία των πλωτών μέσων και 
των Ραδιοτηλεφωνιών συσκευών επικοινωνίας \/ΗΡ του 
Π.Σ. οι οποίες τηρούν φυλακή ακρόασης όλο το 24ωρο. 

στ) Είναι υπεύθυνος για την κανονική τήρηση του Ημε¬ 
ρολογίου Π.Σ.Λ. το οποίο συμπληρώνει και υπογράφει 
με το τέλος της φυλακής του. 

3.- Ειδικότερα ο πλοηγός υποχρεούταί: 
α) Να πλοηγεί τα πλοία καθ’ όλη τη διάρκεια της 
ημέρας ή της νύκτας. 

β) Κατά την άφιξη των πλοίων να εξέρχεται από το λι¬ 
μάνι σε αρκετή απόσταση (εφόσον οι καιρικές συνθήκες 
το επιτρέπουν) για πλοήγηση αυτών και να εγκαταλείπει 
αυτά μετά το τέλος της πλοήγησης η οποία θεωρείται 
περαιωμένη από τη στιγμή που το πλοίο αγκυροβολήσει, 
πρυμνοδετήσει ή παραβάλει με ασφάλεια. 

γ) Κατά την αναχώρηση των πλοίων να εγκαταλείπει 
αυτά στην ανοικτή θάλασσα σε θέση μακριά από κάθε 
κίνδυνο (κίτρινο σημαντήρα). Εάν λόγω υπερβολικής 
κακοκαιρίας ή εκτός του λιμένα αποβίβαση του πλοηγού 
είναι αδύνατη ή προκαλείται απ’ αυτήν άμεσος κίνδυνος 
για την ασφάλεια του πλοίου ή τη ζωή του πλοηγού, 
επιτρέπεται κατόπιν προηγούμενης συνεννόησης με τον 
πλοίαρχο του πλοηγούμενου πλοίου, η επιβίβαση του 
πλοηγού λίγο πριν την έξοδο του πλοίου από το λιμάνι 
και κατόπιν συνεννόησης με τη Λιμενική Αρχή. Εφόσον 
ο Πλοίαρχος δεν συμφωνεί με την αποβίβαση αυτή το 
πλοίο παραμένει στο λιμένα μέχρι την καλυτέρευση των 
καιρικών συνθηκών. Να πληροφορείται αμέσως με την 
επιβίβαση του επί του πλοίου από τον Πλοίαρχο για το 
βύθισμα, τις ελλικτικές ικανότητες και ελαττώματα του 
πλοίου ως και το λιμάνι προέλευσης. 

δ) Εάν διαπιστώσει ότι η κατάσταση του πλοίου λόγω 
υπερφορτώσεως ή αντικανονικής φόρτωσης ή ύπαρξης 
εύφλεκτων για τα οποία δεν έχει λάβει γνώση ο Π.Σ.Λ. 
ή από άλλη αιτία μπορεί να καταστήσει την πλοήγηση 
αυτού επικίνδυνη και να θέσει σε κίνδυνο την ασφάλεια 
του λιμένα ή των πλοίων που ελλιμενίζονται ή κινούνται 
μέσα σ’ αυτόν, να ζητά επειγόντως και πριν την εκτέ¬ 
λεση της πλοήγησης τις οδηγίες της Λιμενικής Αρχής 
με τις οποίες πρέπει να συμμορφούται. 

ε) Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 
πλοίου καθώς και τη λήψη των μέτρων που επιβάλλονται 
από τους υπάρχοντες κανονισμούς και την έπαρση των 
σημάτων των σχετικών με την πλοήγηση, αγκυροβολιά, 
πρυμνοδέτηση ή παραβολή των πλοίων. 

στ) Να παρέχει στον Πλοίαρχο τις αναγκαίες ή αι- 
τούμενες απ’ αυτόν πληροφορίες ή οδηγίες σχετικά με 
τις διατάξεις του Κανονισμού Λιμένος και των παραρ¬ 
τημάτων αυτού, των υγειονομικών διατάξεων και του 
Κανονισμού αυτού. 

ζ) Να υποδεικνύει στον Πλοίαρχο κάθε πλοηγούμενου 
πλοίου που καταπλέει ή αποπλέει ότι απαγορεύεται αυ¬ 
στηρά ή εντός της θαλάσσιας περιοχής του Π.Σ. απόρ¬ 
ριψη έρματος, τέφρας, υπολειμμάτων πετρελαιοειδών ή 
άλλων υλικών τα οποία δύναται με οποιοδήποτε τρόπο 
να προκαλέσουν τη ρύπανση του θαλάσσιου χώρου, εφι- 
στώντας την προσοχή του Πλοιάρχου επί των σοβαρών 
κυρώσεων που επιβάλλονται για τις παραβάσεις αυτές. 

η) Να αναφέρει το ταχύτερο προς τη Λιμενική Αρχή 
και να ζητεί οδηγίες για κάθε περίπτωση άρνησης πλοι¬ 
άρχου προς συμμόρφωση στην απ’ αυτόν υποδεικνυό¬ 
μενη θέση αγκυροβολιάς, πρυμνοδέτησης ή παραβολής 
του πλοίου ή προς τις διατάξεις του Υγειονομικού Κανο¬ 
νισμού, του Κανονισμού Λιμένος ή υπάρχουσες ειδικές 
διατάξεις της Λιμενικής Αρχής. 

θ) Να αναφέρει τυχόν παραβάσεις Πλοιάρχων που 
διαπιστώνει. 

ι) Κατά την πρόσληψη ρυμουλκών προς πλοήγηση 
πλοίου, να συμμορφώνεται με τις διατάξεις του άρθρου 
6 του παρόντα Κανονισμού. 

ια) Να αναφέρει στον Προϊστάμενο και σε επείγουσα 
ανάγκη απευθείας στη Λιμενική Αρχή για κάθε εμπόδιο 
για την ναυσιπλοΐα που ήθελε υποπέσει στην αντίληψή 
του, για τυχόν άγκυρες που έχουν εγκαταλειφθεί από 
πλοίο, για μεταβολή του βυθού ή μετατόπιση σημα- 
ντήρων και γενικά για κάθε παρατηρούμενη ανωμαλία 
στην ναυσιπλοΐα. 

ιβ) Να ειδοποιεί το ταχύτερο τη Λιμενική Αρχή για 
κάθε περίπτωση σοβαρού ναυτικού ατυχήματος ή άλ¬ 
λου ανώμαλου θαλάσσιου συμβάντος το οποίο ήθελε 
υποπέσει στην αντίληψή του. 

ιγ) Εφόσον διαπιστώσει ότι οποιοδήποτε ορατό πλοίο 
ακολουθεί επικίνδυνη πλεύση ή διατρέχει κίνδυνο ή ζητά 
βοήθεια να πλησιάζει τούτο και να προσφέρει τις υπη¬ 
ρεσίες του. 

ιδ) Με την επιστροφή του στον Π.Σ.Λ. να προβαίνει 
στην καταχώρηση στο ημερολόγιο κατάπλου και από¬ 
πλου πλοίων της γενόμενης πλοήγησης κάνοντας ιδιαί¬ 
τερη μνεία για τα κατά την πλοήγηση συμβάντα. 

Για τα συμβάντα αυτά οι παρατηρήσεις του πρέπει 
να αναφέρονται και εγγράφως συντάσσοντας γί αυτό 
ιδιαίτερο δελτίο και να θεωρείται από τον Κεντρικό 
Λιμενάρχη αυθημερόν. 

4.- Ο πλοηγός υπηρεσίας πρέπει να εκτελεί την υπη¬ 
ρεσία του σοβαρά, ψύχραιμα και χωρίς νευρικότητα ή 
φωνές. Οφείλει να συμπεριφέρεται ευπρεπώς προς τους 
πλοιάρχους των πλοηγούμενων πλοίων, να είναι καθα¬ 
ρός, ευπαρουσίαστος και αξιοπρεπής. Οφείλει ακόμα 
να αξιεί την ίδια απολύτως ευπρεπή συμπεριφορά και 
από το κατώτερο προσωπικό του Π.Σ. απαγορεύοντας 
σ’ αυτό την άνοδο επί του πλοηγούμενου πλοίου. 

Κάθε παράλειψη συμμόρφωσης του κατώτερου προ¬ 
σωπικού προς τις πιο πάνω υποχρεώσεις του ή προς 
οδηγίες που δίδονται από τον Πλοηγό κατά την εκτέ¬ 
λεση της υπηρεσίας ή προς καθήκοντα αυτού κατά τις 
πλοηγήσεις πρέπει να αναφέρεται από τον πλοηγό προς 
τον Προϊστάμενο, εγγράφως για την επιβολή κυρώσεων. 


5. - Ο πλοηγός υπηρεσίας παραμένει επί του πλοίου 
τον απαραίτητο για την εκτέλεση της υπηρεσίας του 
χρόνου αμέσως μετά το τέλος του οποίου επιστρέφει 
στον Π.Σ.Λ. Εάν λόγω αναβολής, του απόπλου ή άλλης 
αιτίας οφειλόμενης στο πλοίο ο πλοηγός αναγκάζεται 
να παραμείνει έως αργά μέσα σ αυτό, ενημερώνει για 
την καθυστέρηση αυτή τη Λιμενική Αρχή η οποία απο¬ 
φασίζει για την περαιτέρω παραμονή του πλοηγού επί 
του πλοίου και της πλοηγίδας πλησίον αυτού. Στις πε¬ 
ριπτώσεις αυτές ο χρόνος της προ του απόπλου παρα¬ 
μονής του πλοηγού επί του πλοίου λογίζεται κατά τον 
υπολογισμό των πλοηγικών δικαιωμάτων ως υπερωρία. 
Η αδικαιολόγητη πρόσκληση πλοηγού για την πλοήγηση 
πλοίου σε χρόνο πολύ ενωρίτερα του ορισμένου απαγο¬ 
ρεύεται και κοστολογείται ως αδικαιολόγητη υπερωρία. 

6. - Όταν το πλοίο υπό πλοήγηση δεν είναι υγειονο¬ 
μικά ελεύθερο ο πλοηγός δεν επιβαίνει σ’ αυτό αλλά 
το οδηγεί με την πλοηγίδα σε οριζόμενο από τη Λι¬ 
μενική Αρχή σημείο τηρουμένων σε κάθε περίπτωση 
των Υγειονομικών Κανονισμών ή των διατάξεων του 
Κανονισμού Λιμένα. 

7. - Οι πλοηγοί κατά την άνοδό τους επί των πλοηγού¬ 
μενων πλοίων εφόσον διαπιστώσουν παραβάσεις του 
ΚΕΦ. V ΚΑΝ. 17 της Διεθνούς Σύμβασης «Περί Ασφάλειας 
της ανθρώπινης ζωής στη θάλασσα», περί κλιμάκων 
πλοηγών (κακή κατάσταση κλίμακας, αντικανονικές δι¬ 
αστάσεις κ.λπ.) θα αναφέρουν τούτο στον Κ.Λ. Λαυρίου 
για επιβολή κυρώσεων κατά των υπευθύνων πλοιάρχων. 

8 - Μεριμνά για την μετά προσοχής, συμπλήρωση των 
Δηλώσεων Πλοιάρχου είσπλου ή έκπλου, προς αποφυ¬ 
γή απώλειας εισπράξεως πλοηγικών δικαιωμάτων τις 
οποίες και παραδίδουν στον αρμόδιο υπόλογο του Κ.Λ. 
Λαυρίου. 

9. - Εάν ο Πλοηγός Φυλακής κατά την άνοδο του επί 
του πλοίου για πλοήγησή του αντιλαμβάνεται ελλείψεις 
ή ανωμαλίες επηρεάζουσες την ασφάλεια του πλοίου 
και των επιβαινόντων (π.χ. υπερφόρτωση, καταφανής 
παραβάσεις της 301Α3 κ,λπ.) ή διαπιστώσει ρύπανση 
προκαλούμενη από το πλοηγούμενο πλοίο, οφείλει να 
το αναφέρει αμέσως στο Κ.Λ. Λαυρίου για την λήψη των 
απαραίτητων μέτρων. 

10. - Η μέθη από το προσωπικό του Π.Σ. κατά τη δι¬ 
άρκεια της φυλακής του ή η ανάληψη υπηρεσίας σε 
κατάσταση μέθης, αποτελεί πειθαρχικό παράπτωμα και 
έχουν εφαρμογή οι εκάστοτε ισχύουσες διατάξεις περί 
πειθαρχικού δικαίου της ΠΎ. και των περί πειθαρχικού 
δικαίου μονίμων δημοσίων υπαλλήλων και των Ν.Π.Δ.Δ. 

11. - Είναι υπεύθυνος για την τυχόν απώλεια πλοηγικών 
δικαιωμάτων εάν με την εμφάνιση του πλοίου ή την 
ειδοποίηση εκ μέρους των ενδιαφερομένων δεν προ- 
σέλθει έγκαιρα για πλοήγηση. Με απόφαση του ΣΠΥ 
εγκρινόμενη από το ΥΝΑ μπορούν να καταλογισθούν 
σε βάρος των υπευθύνων τα από αμέλεια διαφυγόντα 
της Π.Υ. πλοηγικά δικαιώματα. 

Αρθρο 13 

Συμμόρφωση προς Κανονισμούς Λιμενικής Αρχής 

1. Ο Προϊστάμενος και οι Πλοηγοί συμμορφώνονται 
προς τον εκάστοτε ισχύοντα Κανονισμό περί κινήσε- 
ως, αγκυροβολιάς, προσορμίσεως και μεθορμίσεως των 
πλοίων και πλωτών μέσων στην περιοχή αρμοδιότητας 
του Κεντρικού Λιμεναρχείου Λαυρίου. 

2. Μη συμμόρφωση Προϊστάμενου ή Πλοηγού προς τα 
ανωτέρω, συνιστά ίδιο πειθαρχικό αδίκημα συνεπαγόμενο 
κατά των παραβατών επιβολή ποινής προστίμου εκ των 
προβλεπόμενων εκάστοτε ισχυουσών διατάξεων. 

Άρθρο 14 

Κυβερνήτες Πλοηγίδων 

1. - Οι κυβερνήτες πλοηγίδων είναι υπεύθυνοι για την 
καλή και ασφαλή διακυβέρνηση, την καλή συντήρηση 
και εμφάνιση της πλοηγίδας στην οποία επιβαίνουν. 
Επίσης μεριμνούν όπως η πλοηγίδα έχει πλήρη και σε 
καλή κατάσταση τα εξαρτήματα και εφόδια της για 
άμεση και ασφαλή χρήση. 

2. -Εφόσον στην πλοηγίδα επιβαίνει πλοηγός, οι κυ¬ 
βερνήτες υπακούουν στις διαταγές του σχετικά με τις 
κινήσεις της πλοηγίδας και την προτεραιότητα αυτών. 

3. - Οι κυβερνήτες υποχρεούνται να αναφέρουν στον 
πλοηγό υπηρεσίας τις κινήσεις της πλοηγίδας για την 
κανονική τήρηση του ημερολογίου κινήσεως πλοηγίδας 
και συμπλήρωση αυτού σύμφωνα με το άρθρο 9 του 
Κανονισμού αυτού. 

4. - Οι κυβερνήτες μετέχουν στις φυλακές σύμφωνα με 
τον καταρτιζόμενο σχετικά πίνακα ή εκτελούν ημερήσια 
εργασία συντήρησης των πλωτών μέσων κάθε φορά 
που ορίζεται από τον Προϊστάμενο. 

5. - Οι κυβερνήτες πλοηγίδων μετέχουν στις εργασίες 
πρυμνοδέτησης ή αποπρυμνοδέτησης των πλοηγουμέ¬ 
νων πλοίων εφόσον οι υπηρετούντες ναύτες δεν επαρ¬ 
κούν για την εκτέλεση των εργασιών αυτών. 

Άρθρο 15 
Μηχανοδηγοί 

1- Οι μηχανοδηγοί μεριμνούν για την καλή λειτουργία 
συντήρηση και καθαριότητα των μηχανών των πλωτών 
μέσων του Π.Σ.Λ. υποχρεούμενοι να εκτελούν κατά κρίση 
του Προϊστάμενου κάθε εργασία συντήρησης ή επισκευ¬ 
ής των μηχανών που μπορεί να γίνει με τα διατιθέμενα 
μέσα του Π.Σ.Ά. 

2. - Οι μηχανοδηγοί υποχρεούνται να μεριμνούν, για 
τον εφοδιασμό των πλωτών μέσων με τα απαραίτητα 
καύσιμα, λιπαντικά και λοιπά αναλώσιμα υλικά, γενικά δε 
για τη διατήρηση της ετοιμότητας των πλωτών μέσων 
που να επιτρέπει την άμεση χρησιμοποίηση αυτών κατά 
τις ώρες της υπηρεσίας. 

3. - Οι μηχανοδηγοί υποχρεούνται να αναφέρουν με εγ¬ 
γραφή στο βιβλίο κινήσεως πλοηγίδων κάθε ανάγκη επι¬ 
σκευής της μηχανής της πλοηγίδας που διαπιστώνουν, 
συνυπογράφουν δε το βιβλίο αυτό μετά του Κυβερνή¬ 
τη βεβαιώνοντας και τις ποσότητες των αναλωθέντων 
κατά τη διάρκεια της Υπηρεσίας καυσίμων, λιπαντικών 
και λοιπών αναλωσίμων υλικών και το υποβάλλουν ιε¬ 
ραρχικά στον Προϊστάμενο και Κεντρικό λιμενάρχη. 

4. - Οι μηχανοδηγοί μετέχουν στις φυλακές σύμφωνα 
με τον καταρτιζόμενο σχετικά πίνακα ή εκτελούν ημε¬ 
ρήσια εργασία συντήρησης ή επισκευής των σκαφών και 
των μηχανών των πλωτών μέσων του Π.Σ. κάθε φορά 
που ορίζεται από τον Προϊστάμενο. 

5 - Οι μηχανοδηγοί μετέχουν στις εργασίες πρυμνοδέτη¬ 
σης ή αποπρυμνοδέτησης εφόσον οι υπηρετούντες ναύ¬ 
τες δεν επαρκούν για την εκτέλεση των εργασιών αυτών. 

6. - Ειδικότερα να τηρούνται από τους αρμόδιους μη¬ 
χανοδηγούς πίνακες στοιχείων (καρτέλες) κατανάλω¬ 
σης καυσίμων και λιπαντικών που θα ενημερώνονται 
εβδομαδιαίως. 


Άρθρο 16 

Ναύτες πλοηγίδων (Άεμβούχοι-Πρυμνοδέτες) 

1. - Οι ναύτες πλοηγίδων εκτελούν υπηρεσία ναύτη 
στην πλοηγίδα, τις εργασίες πρυμνοδέτησης και απο¬ 
πρυμνοδέτησης των πλοηγουμένων πλοίων, είναι υπεύ¬ 
θυνοι για την καλή συντήρηση, καθαριότητα και ευπρε¬ 
πή εμφάνιση των πλωτών μέσων που χρησιμοποιούνται 
από αυτούς, επί πλέον δε εκτελούν κάθε σχετική με την 
ειδικότητά τους εργασία μέσα στον Π.Σ.Ά. 

Οι ναύτες πλοηγίδων κατά τις εργασίες πρυμνοδέτη¬ 
σης και αποπρυμνοδέτησης των πλοηγούμενων πλοίων 
τελούν υπό τις διαταγές και την άμεση επίβλεψη και 
παρακολούθηση του πλοηγού φυλακής. 

2. - Οι ναύτες πλοηγίδων μετέχουν στις φυλακές ή 
εκτελούν ημερήσια εργασία συντήρησης των σκαφών 
και των μηχανών των πλωτών μέσων, των κτιριακών 
εγκαταστάσεων του Σταθμού κάθε φορά που ορίζεται 
από τον Προϊστάμενο. Δεν μπορούν να υποχρεωθούν 
σε εκτέλεση εργασιών απελευθέρωσης αγκυρών ή αλυ¬ 
σίδων που έχουν εμπλακεί εφόσον οι εργασίες αυτές 
εγκυμονούν κινδύνους για την ασφάλεια τους. 

ΜΕΡΟΣ Δ' 

ΓΕΝΙΚΕΣ ΔΙΑΤΑΞΕΙΣ 

Άρθρο 17 

1. Όλο το προσωπικό που υπηρετεί στον Π.Σ.Α. πρέπει 
να συμμορφώνεται με τις γενικές διατάξεις ασφαλείας 
της χερσαίας ή θαλάσσιας περιοχής ευθύνης της αρ¬ 
μόδιας ναυτικής αρχής ΝΔΑ. 

2. Η πλοήγηση πολεμικού ή άλλου πλοίου οποιοσδή¬ 
ποτε εθνικότητας του οποίου όμως η αποστολή είναι 
εθνικής σημασίας, εκτελείται κατά προτεραιότητα και 
όπως η αρμόδια Ναυτική Αρχή της περιοχής, κάθε φορά, 
κρίνει. 

ΜΕΡΟΣ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 18 

Ποινικό και Πειθαρχικό Δίκαιο 

1. - Η εκ μέρους οποιουδήποτε εκ του προσωπικού του 
Π.Σ.Λ. παράλειψη τήρησης των προβλεπομένων στον 
παρόντα Κανονισμό υποχρεώσεων ή νομοθετικών ή 
διοικητικών διατάξεων που καθορίζουν ειδικές για το 
προσωπικό του Π.Σ.Λ. υποχρεώσεις, όπως και κάθε πρά¬ 
ξη αυτού που αντιβαίνει προς την επαγγελματική τιμή, 
αξιοπρέπεια και τις ηθικές και επαγγελματικές υποχρε¬ 
ώσεις και κυρίως η λήψη δώρου με οποιαδήποτε μορφή 
και για οποιοδήποτε λόγο τιμωρείται πειθαρχικώς κατά 
τις περί του Πειθαρχικού Δικαίου των μονίμων υπαλλή¬ 
λων της Π.Υ. εκάστοτε ισχύουσες διατάξεις ως και τις 
διατάξεις περί του Πειθαρχικού Δικαίου των υπαλλή¬ 
λων του Δημοσίου και των Ν.Π.Δ.Δ. επιφυλασσόμενης 
βεβαίως και της εφαρμογής των διατάξεων του Π.Κ. 
όταν συντρέχει περίπτωση. 

2. - Η μέθη οποιοσδήποτε από το προσωπικό κατά 
τη διάρκεια της φυλακής του ή η ανάληψη υπηρεσίας 
σε κατάσταση μέθης, όπως και η από τον Πλοηγό πα¬ 
ράλειψη παροχής βοήθειας σε κινδυνεύον πλοίο συνι- 
στά βαρύ πειθαρχικό παράπτωμα, συνεπαγόμενο την 
υποχρεωτική παραπομπή του υπαιτίου στο αρμόδιο 
πειθαρχικό συμβούλιο με το ερώτημα της οριστικής 
απόλυσης αυτού. 

3. - Με απόφαση του Συμβουλίου Πλοηγικής Υπηρεσίας 
εγκρινόμενη υπό του ΥΝΑ καταλογίζονται υποχρεω¬ 
τικός εις βάρος των υπεύθυνων Πλοηγών, Αρχιπλοη- 
γών ή Αρχιπλοηγού φυλακής τα τυχόν εξαμελίας τους, 
διαφύγοντα εκ του Κεφαλαίου Πλοηγικής Υπηρεσίας 
πλοηγικά δικαιώματα. 

4. - Κάθε πλοίαρχος υπόκειται σε κυρώσεις σύμφωνα 
με τα προβλεπόμενα στο άρθρο 32 του Ν. 3142/55 «περί 
Πλοηγικής Υπηρεσίας» όπως ισχύει: 

α) Όταν φέρεται με απρέπεια στον Πλοηγό κατά την 
πλοήγηση. 

β) Όταν δεν συμμορφώνεται όσον αφορά τον τρόπο 
απόρριψης έρματος και τέφρας από το πλοίο. 

γ) Όταν κατακρατεί με υπαιτιότητα του τον Πλοηγό ή 
την Πλοηγίδα πέραν του απαραίτητου για την πλοήγηση 
χρόνου ή πέραν του σημείου όπου ο Πλοηγός κρίνει 
νόμιμα περατωθείσα την πλοήγηση. 

δ) Όταν παρέχει με σήματα ή προφορικά στον Πλοηγό 
ανακριβείς πληροφορίες περί του λιμανιού προέλευσής 
του και της υγειονομικής κατάστασης του πλοίου. 

ε) Όταν παρεμβάλει δυσχέρειες ή δεν λαμβάνει τα 
απαραίτητα μέτρα για τη διευκόλυνση της ανόδου και 
της καθόδου του Πλοηγού από το πλοίο. 

στ) Όταν απατηλά υψώνει ή επιτρέπει την απατηλή 
ύψωση από άλλο μέλος του πληρώματος του πλοίου του 
σήματος αίτησης Πλοηγού ή απαγορεύει την έπαρση 
του ειδικού σήματος πλοηγούμενου πλοίου κατά τη 
διάρκεια της πλοήγησης. 

ζ) Όταν χρησιμοποιεί ή επιτρέπει να χρησιμοποιούνται 
τα καθορισμένα σήματα για τις πλοηγίδες ή παραπλή¬ 
σια τοιαύτα από τα οποία είναι δυνατόν να δημιουρ- 
γηθεί σύγχυση. 

η) Όταν αρνείται να παράσχει κατάλληλη ενδιαίτηση 
και τροφοδοσία σε Πλοηγό αναγκασθέντα να παραμεί- 
νει επί του πλοίου για λόγους ανωτέρας βίας ή αίτησης 
του Πλοιάρχου. 

θ) Όταν αμελεί να ποντίσει σημαντήρα με την υπό¬ 
δειξη Πλοηγού σε σημείο περιοχής του Π.Σ.Λ. όπου θα 
αφήνονταν από το πλοίο στο βυθό άγκυρα, αλυσίδα ή 
άλλο ογκώδες αντικείμενο. 


ι) Όταν αμελεί να αναφέρει στον Πλοηγό κάθε ναυάγιο 
ή αντικείμενο το οποίο συνάντησε κατά τον πλου του 
πλοίου κοντά στην περιοχή του Π.Σ.Λ. από τα οποία 
είναι ενδεχόμενο να δημιουργηθεί κίνδυνος για την 
ναυσιπλοΐα. 

ια) Όταν καταβάλλει στον Πλοηγό για την προσφερό- 
μενη ή παρεχόμενη υπηρεσία πλοήγησης οποιοδήποτε 
αντάλλαγμα με οποιαδήποτε αιτιολογία τιμωρείται με 
τις εκάστοτε ισχύουσες διατάξεις επιφυλασσομένων 
και των ισχυουσών διατάξεων του Π.Κ. 

5.- Τις ίδιες κυρώσεις, όπως αναφέρονται ανωτέρω 
έχει και ο ναυτικός πράκτορας του πλοίου ή οποιοσδή¬ 
ποτε τρίτος υποπέσει στο ίδιο παράπτωμα. 

Άρθρο 19 

Συμπληρωματικές ρυθμίσεις 

1- Με διαταγές του Κεντρικού Λιμενάρχη Λαυρίου 
μπορούν να ρυθμίζονται συμπληρωματικά και μέσα στα 
γενικά πλαίσια αυτού του Κανονισμού ειδικότερα καθή¬ 
κοντα του προσωπικού και άλλες λεπτομέρειες σχετικές 
με τη διεξαγωγή της υπηρεσίας του Π.Σ. για τις οποίες 
δεν προβλέπει ρητά ο Κανονισμός αυτός. 

2. - Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. - Ορίζουμε ημερομηνία έναρξης ισχύος αυτού από 
την ημέρα δημοσίευσής του στην Εφημερίδα της Κυ- 
βερνήσεως. 

Λαύριο, 27 Οκτωβρίου 2014 

Ο Κεντρικός Λιμενάρχης Λαυρίου 
Πλοίαρχος Λ.Σ. 

ΒΑΣΙΛΕΙΟΣ ΜΑΜΜΗΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

